ලබන 8 වෙනිදා පාර්ලිමේන්තුවට ඉදිරිපත් කරන ව්‍යවස්ථා සංශෝධනයට තුනෙන් දෙකේ බලය ලබා ගැනීමට සියල්ල සූදානම් බව ශ්‍රී ලංකා නිදහස් පක්ෂයේ ප්‍රධාන ලේකම් අමාත්‍ය මෛත්‍රීපාල සිරිසේන මහතා කියයි.එම සංශෝධනයට පක්ෂව ඡන්දය දීමට ඉදිරි පැය 48 ඇතුළත මන්ත්‍රීවරුන් 160 ට වැඩි ප්‍රමාණයක් සූදානමින් සිටින බවද ඒ මහතා අවධාරණය කරයි.සංශෝධනයට පක්ෂව ඡන්දය දීමට එක්සත් ජාතික පක්ෂයේ කණ්ඩායමක් සූදානමින් සිටින්නේ මහින්ද රාජපක්ෂ මහතාගේ ගමන් මඟ ඔවුන් අනුමත කරන නිසා බවද ඒ මහතා සඳහන් කරයි.දිනමිණ කළ විමසුමකට අනුව මෙම කරුණු කියා සිටි මහ ලේකම්වරයා ජනාධිපතිවරයා ධූර කාලය දීර්ඝ කිරීමක් මෙම සංශෝධනයෙන් සිදු නොවන බවද කීය.මෙම සංශෝධනයෙන් සිදු වන්නේ එක් අයෙකුට ජනාධිපති ධූරයට ඉදිරිපත් විය හැකි වාර ගණන වැඩි වීමයි.